Aarhuus Stifts-Tidende, 1847-11-15
Juridisk Examen for Ustuderede: Den 9de November: J. Esmann og Rievers: Beqvem; H. Tommerup og C. Reimert: Ei ubeqvem. Den 10de November: J. Schnitter, N. P. Hansen og R. Th. Zielian, Beqvem; F. J. Find: Ei ubeqvem. – Jfølge Efterretninger fra Jsland skal man der ved Kysterne i Aar have bemærket store Skarer af Hvaler, hvilket ikke har været Tilfældet i det sidste halve Aarhundrede under disse Bredegrader. (Flp.)- Af de kjøbenhavnske Borgerrepræsentanters Forhandlinger fra 30te September sees, at der er paatænkt en betydelig Reparation af Trinitatis Kirke, der ifølge Universitets Directionens Erklæring skal være saa paatrængende nødvendig, at Kirkens nærværende Tilstand lader befrygte Fare. Man kan altsaa vente, at denne Hovedkirke vil blive sat ud af Brug et Aars Tid eller længere, saa at den tiltagende Befolkning, der i det til Trinitatis Kirke hørende Sognedistrict nu vel udgjør henved 40,000 Mennesker, istedetfor at erholde en ny Kirke til, vil i lang Tid blive henviist til de øvrige Kirker. Hvorlidet der endog under de nuværende Forhold kan være Tale om Opførelsen af nogen ny Kirke i Kjøbenhavn, fremgaaer vel allerede noksom deraf, at der, som det sees af bemeldte Borgerrepræsentanters Forhandlinger, ikke engang er Udsigt, til med det Gode at skaffe Midler tilveie til den fornødne Reparation af den gamle, idet Universitetsdirectionen, der, paa Grund af sine Jndtægter og Rettigheder ved bemeldte Kirke, er bleven opfordret til at deeltage i de fornødne Udgifter, har forlangt, at Spørgsmaalet om dens Forpligtelse hertil maa afgjøres ved Domstolene. (Kbhvp.)- En Mand, hvis Skræk for Cholera ved Efterretningerne om dens Fremgang daglig tiltog, spurgte sin Læge om, hvilke Symptomer bestemt antydede Cholergens Komme, og hvilke Præservativer man da kunde anvende. – "Naar De bliver sort, svarede Lægen ganske roligt: "saa kan De være vis paa at De har den, og saa er De ogsaa væk, men hvis De mærker Gysninger og Jldebefindende, skal De lade Dem frottere dygtigt, – maaskee det kan hjælpe for værre Jldebefindende. Strax efter forekom det Manden som om han følte Kuldegysninger; han kaldte paa sin Tjener og befalede ham at hente en god stiv Børste, hvormed han da maatte gnide ham af alle Kræfter; men hvad skeer, Just som Tjeneren er i største Activitet, udstøder Manden et Fortvivlelses=Skrig ved at see sig aldeles sort. Med det Udraab: "Jeg har Choleral" falder han besvimet og paa Gulvet, hvor Tjeneren, bestyrtet over hvad han har hørt, lader ham ligge, og styrter ud i Byen, hvor det snart forplanter sig, at Manden er død af Cholera. Man flygter for Tjeneren, man vover ikke at komme Huuset nær. De, der kjende det probateMiddel at ryge med Chlor, ryge; Andre, der ikke kjende dette Middel, men lugte Chlorstanken, troe, at det er Pestlugten; Alt er i Forfærdelse. Endelig naaer ogsaa denne Begivenhed Lægens Øre, han begiver sig til Manden, der imidlertid er paagnet og i Fortvivlelse har grebet Vandspanden, hvis Jndhold han gyder over sig, og seer nu til sin Forbauselse Choleraen løbe ned af sig i Skikkelse af Blanksværte, idet Tjeneren ikke havde havt stivere Børste at frottere Patienten med, end en Skobørste. (Hjørr. Av.